open-index/open-wikipedia-markdown huggingface dataset:
Robert-Casimir Tonyui Messan Dosseh-Anyron

**Robert-Casimir Tonyui Messan Dosseh-Anyron** (født 13. oktober 1925 i Vogan i Fransk Togoland; død 15. april 2014 i Lille i Frankrike) var katolsk erkebiskop av Lomé.
## Liv og virke
### Prest
Robert-Casimir Dosseh-Anyron ble ordinert til prest for det apostoliske vikariat Lomé den 21. desember 1951. Han studerte filosofi og ble sendt av biskop Joseph Strebler SMA for å studere i Roma i 1948, hvor han tok sin doktorgrad i teologi i 1955 *summa cum laude* med en avhandling om eukaristien i Bossuets verker. 

Han var sjelesørger i Lomé og sogneprest for *apostelen Johannes¨' menighet* i Tsévié, 35 km nord for Lomé. I 1960 ble han direktør for katolsk utdanning og noen måneder senere generalvikar for erkebispedømmet Lomé.

### Erkebiskop av Lomé
Pave Johannes XXIII utnevnte ham til erkebiskop av Lomé den 10. mars 1962. Erkebiskopen av München og Freising, kardinal Julius August Döpfner, ordinerte ham til biskop den 10. juni 1962; medkonsekratorer var Joseph-Paul Strebler SMA, biskop emeritus av Lomé, og Bernardin Gantin, erkebiskop av Cotonou. 

Robert-Casimir Dosseh-Anyron var konsilsfader på alle fire sesjoner i Det andre Vatikankonsil.

Den 30. november 2001 innvilget pave Johannes Paul II hans tidlige fratreden fra erkebispestolen av helsemessige årsaker.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819*
* Kardinal [[Giacomo Filippo Fransoni]] (1770-1837) *1819
* Kardinal [[Antonio Saverio De Luca]] (1805-1883) *1845
* Erkebiskop [[Gregor (Leonhard Andreas) von Scherr]], [[O.S.B.]] (1804-1877) *1856
* Erkebiskop [[Friedrich Josef von Schreiber]] (1819-1890) *1875
* Erkebiskop [[Franz Joseph von Stein]] (1832-1909) *1879
* Erkebiskop [[Joseph von Schork]] (1829-1905) *1891
* Biskop [[Ferdinand von Schlör]] (1839-1924) *1898
* Erkebiskop [[Johann Jakob von Hauck]] (1861-1943) *1912
* Erkebiskop [[Joseph Otto Kolb]] (1881-1955) *1935
* Kardinal [[Julius August Döpfner]] (1913-1976) *1948
* Erkebiskop *Robert-Casimir Tonyui Messan Dosseh-Anyron'' (1925-2014) *1962

## Referanser
Politikkåret 2024

## Hendelser

* 1. januar – Egypt, Etiopia, De forente arabiske emirater og Iran blir medlemmer av BRICS.
* 14. januar – Dronning Margrethe II abdiserer, og Fredrik X blir Danmarks konge og statsoverhode.
* 7. mars – Sverige blir NATOs 32. medlemsland.
* 5. september – Nga Wai Hono i te Po velges til maorienes dronning etter kong Tūheitias dødsfall.
* 23. oktober – Marokkos nye Akhannouch II-regjering ble formelt innsatt.

### Kommune- og fylkesinndelingen i Norge
Fra 1. januar 2024 har Norge 15 fylker og 357 kommuner. Følgende endringer ble iverksatt:
* Troms og Finnmark fylke deles og de to nye fylkene Troms og Finnmark dannes.
* Vestfold og Telemark fylke deles og de to nye fylkene Vestfold og Telemark dannes.
* Viken fylke deles og de tre nye fylkene Østfold, Buskerud og Akershus dannes.
* Ålesund kommune deles og de to nye kommunene Ålesund og Haram dannes.

## Valg og folkeavstemninger
* 15. – 17. mars – Presidentvalg i Russland; Vladimir Putin () gjenvelges til sin femte presidentperiode, med 87,28% av stemmene.
* 13. og 27. oktober – Parlamentsvalg i Litauen (første og andre runde).
* 20. oktober: Presidentvalg i Moldova. 
* 20. oktober – Folkeavstemning om Moldovas endring av grunnloven for å muliggjøre EU-medlemskap.
* 5. november – Presidentvalg i USA; Donald Trump (R), med visepresidentkandidat JD Vance, vinner valget med 312 valgmenn. Kamala Harris (D), med visepresidentkandidat Tim Walz, oppnår 226 valgmenn.

## Dødsfall

## Bildegalleri

Jimmy Carter (cropped).jpg|Jimmy Carter(1924–2024)
Brian Mulroney 1987 crop (brightened).jpg|Brian Mulroney(1939–2024)
Hage Geingob (cropped).jpg|Hage Geingob(1941–2024)
Europaforum Wachau-2019 1188 (cropped).JPG|Brigitte Bierlein(1949–2024)
PM_in_a_bilateral_meeting_with_the_President_of_the_Islamic_Republic_of_Iran,_Dr._Seyyed_Ebrahim_Raisi_during_the_15th_BRICS_Summit_at_Johannesburg,_in_South_Africa_on_August_24,_2023_(1)_(cropped).jpg|Ebrahim Raisi(1960–2024)
Saleh al-Arouri at Russia–Hamas meeting, 2022 (cropped).jpg|Saleh al-Arouri(1966–2024)
Alexei Navalny marching in 2017 (cropped 2).jpg|Aleksej Navalnyj(1976–2024)


## Referanser
Vitenskapsåret 2024

## Hendelser
* 2. januar – Det japanske meteorologisk byrå (JMA) publiserer sitt JRA-55 datasett, bekrefter 2023 som det varmeste året som er registrert på verdensbasis, 1,43 °C over dataene for 1850–1900. Dette er 0,14 °C over det tidligere rekordsettet i 2016.
* 28. januar – Elon Musks selskap Neuralink opererte inn et elektronisk implantat (chip) i en menneskehjerne, for å teste ut blant annet om dette kan gi mennesket muligheten til å styre mobiltelefonen med tankene, om det går an å kommunisere med telepati, og om implantatet også kan overstyre kroppens egne styringsmekanismer og dermed kurere fedme, autisme, depresjon og schizofreni.

## Prisvinnere
## Dødsfall

## Referanser
Arkeologiåret 2024

**Arkeologiåret 2024** er en oversikt over blant annet utgravninger, fødte og avdøde personer med tilknytning til arkeologi i 2024.

## Funn
*4. januar – Et gravkammer som er hugget ut av stein, datert til det 2. egyptiske dynasti ble avdekket i Saqqara av et team av japanske og egyptiske arkeologer. Gravkammeret inneholdt gjenstander fra forskjellige perioder som spenner over seinepoken i Egypt, den ptolemeiske perioden og det 18. egyptiske dynasti. Blant funnene var rester av en voksen med en farget maske og et lite barn, i tillegg til to terrakotta-statuer som viser Isis og Harpokrates.

## Andre hendelser

## Dødsfall

## Referanser
Joseph Strebler

**Joseph-Paul Strebler** S.M.A. (født 12. september 1892 i Mertzweiler i Elsass i keiserriket Tyskland; død 12. mars 1984 i Saint-Pierre i Alsace i Frankrike) var en fransk katolsk biskop og misjonær. 
## Liv og virke
### Prest
Han ble ordinert til prest i * Société des Missions africaines* den 10. juli 1921 av biskop Jules-Joseph Moury, apostolisk vikar av Elfenbenskysten. I 1937 ble han sendt til Fransk Togoland og ble utnevnt til prefekt for Sokodé den 24. juli samme år. 
### Erkebiskop av Lomé
Den 14. september 1955 utnevnte pave Pius II ham til erkebiskop av Lomé. Han ble bispeviet av biskop Jean-Julien Weber P.S.S. av Strasbourg; medkonsekrerende var biskop Hubertus Josephus Paulissen, S.M.A., apostolisk vikar av  Kumasi, og biskop Alphonse Charles Kirmann S.M.A.,apostolisk vikar av Sassandra.

Den 16. juni 1961 trakk han seg fra ledelsen av erkebispedømmet og ble utnevnt til titulærerkebiskop av titulærerkebispedømmet *Nicopolis in Epiro*.

Joseph-Paul Strebler deltok på alle fire sesjonene av Det andre Vatikankonsil.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Biskop Eugène-Jacques Grellier (1833-1903) *1906
* Kardinal Emmanuel Célestin Suhard (1874-1949) *1928
* Biskop Jean-Julien Weber, P.S.S. (1888-1981) *1945
* Biskop *Joseph-Paul Strebler* S.M.A. (1892-1984) *1952

## Referanser
Silver Spurs

***Silver Spurs*** er en amerikansk stumfilm fra 1922 regissert av Henry McCarty og Leo Meehan.

## Handling
Forfatteren Craig Hamilton kjeder seg i New York, og leter etter nye eventyr i det ville vesten som han tidligere hadde skrevet flere historier om. I California møter Hamilton snart en attraktiv spansk ung kvinne, Rosario del Camarillo. Det er kjærlighet ved første blikk mellom dem, og han ønsker å hjelpe Rosario som  blir svindlet av en skruppelløs kjeltring ved navn Juan von Rolf.

Når han kjemper mot skurken, klarer Hamilton til slutt å seire over ham og skurkens håndlangere. Han får snart tilbake Rosarios ranch, som han returnerer til dens rettmessige eier. Men Hamilton vinner også hjertet til den unge kvinnen, som han ønsker å ta med seg til New York som sin kone.

## Skuespillere
* Lester Cuneo som Craig Hamilton
* Lillian Ward som Rosario del Camarillo 
* Bert Sprotte som  Juan von Rolf
* Zalla Zarana som Carmencita 
* Clark Comstock som White Cloud
* Evelyn Selbie som Tehama
* Lafe McKee som Jerry Regan 

## Referanser


## Eksterne lenker
*
Silver Wings

***Silver Wings*** er en amerikansk stumfilm fra 1922 regissert av Edwin Carewe og Jack Ford.

## Handling
Når John Webb dør, er hans kone, Anna, og barna deres - John, Harry og Ruth - godt forsørget, takket være hans patent på en forbedret symaskin. Men etter hvert begynner Harry imidlertid å bruke alt for mye midler fra fabrikken, og John forlater byen anklaget for å ha stjålet pengene som egentlig ble underslagt av Harry. En ydmyket Ruth stikker deretter av fra hjem-byen, og Anna må selge hele virksomheten for å dekke Harrys gjeld. Hun blir deretter sittende igjen uten penger, og blir nødt til å ta en dårlig betalt fabrikk-jobb.

## Skuespillere
* Mary Carr som Anna Webb
* Lynn Hammond som John Webb
* Knox Kincaid som John
* Joseph Monahan som Harry
* Maybeth Carr som Ruth
* Claude Brooke som Andrew 

## Referanser


## Eksterne lenker
*
Erik Enger

**Erik Enger** (1927–2016) var en norsk lege og indremedisiner. Han var professor i medisin (indremedisin) ved Universitetet i Oslo og overlege ved Ullevål sykehus fra 1973 til 1995. Hans forskning handlet om hjerte- og nyresykdommer. Han var også engasjert i etiske og rettslige problemstillinger knyttet til medisinfaget, og var formann i Rådet for legeetikk (1974–1985) og formann i Utvalget for lisenssaker og utenlandsmedisinere.

## Referanser
Danexit

**Danexit** (eller **Dexit**) er Danmarks hypotetiske løsrivelse ut av Den europeiske union (EU), som foreslått av danske høyrepopulister og nasjonalister etter mønster av Brexit. 

Ordet er en analogi av begrepet Brexit, som står for Storbritannias utmelding av EU, og dermed en sammensetning av «Dan» (for Danmark) og «exit» (engelsk for «utgang»).

## Bakgrunn
Danmark har vært medlem av EU siden 1973. Danskene hadde et nei-flertall ved folkeavstemningen om Maastricht-traktaten 1992. Avtalen ble reforhandlet etter dette. I 2000 besluttet Danmark å stå utenfor valutasamarbeidet med euro. Ifølge meningsmålinger ville en majoritet av dansker likevel forbli i EU. Europakommisjonen gjør årlige meningsmålinger som viser at mellom halvparten og tre firedeler av de spurte er for å forbli i EU.

I 2016 utførte det private opinionsinstituttet A4V, som ble drevet av Dansk Folkepartis (DF) parlamentmedlem Erik Høgh-Sørensen, en meningsmåling om hvordan Danmark burde reagere hvis Storbritannia forlot EU. 27 % av de spurte støttet en umiddelbart utmelding, 30 % støttet fortsatt medlemskap i EU, mens 43 % ikke ville binde seg eller ikke hadde noen mening i spørsmålet.

Danmarks utmelding av EU støttes av enkelte politikere i det høyrepopulistiske Dansk Folkeparti. Disse hadde allerede tatt til orde for en egen folkeavstemning om å forlate EU i forkant av britenes avstemning 23. juni 2016. Det danske parlamentsmedlemmet Kenneth Kristensen Berth sa i et intervju 2016: «For øyeblikket venter vi på resultatet av de britiske forhandlingene med EU; om hvilket forhold Storbritannia vil inngå med EU. Jeg er ganske sikker på at resultatet vil bli slik at det kan være interessant å la de danske velgerne også stemme over det." Morten Messerschmidt, også medlem av Dansk Folkeparti, spådde tidlig i 2020 at landet hans ville forlate EU innen ti år. Han sa at han trodde Brexit ville bli en stor suksess.

## Politiske meninger
Facebook-siden viser omtrent  dansker som ønsker å forlate EU. Denne Facebook-gruppen ble opprettet 14. juli 2019 og består av 5 administratorer og moderatorer.

## Meningsmålinger

## Se også

* Flerhastighets-EU

## Referanser
George Underwood (artist)

**George Underwood** (født 5. februar 1947) er en britisk artist og musiker. Han er kjent for å designe albumomslag for flere band på 1970-tallet og for samarbeidet med David Bowie.

## Tidlig liv og karriere
George Underwood gikk på Bromley Technical High School, hvor han utviklet interesse for musikk, sammen med klassekameratene David Bowie og Peter Frampton. Underwoods og Bowies band, *George and the Dragons* ble kortvarig på grunn av en slåsskamp mellom dem, som resulterte i lammelser i Bowies venstre pupill. Tross skaden forble de venner livet ut og Underwood spilte inn ett album med Bowie (i gruppen *The King Bees*) som var kommersielt mislykket, i tillegg til en soloplate under navnet *Calvin James*.

Etter å ha funnet ut at musikkbransjen ikke var noe for ham, vendte Underwood tilbake til kunststudier og jobbet senere som illustratør i ulike designselskaper. Opprinnelig spesialiserte han seg på å lage bokomslag fra sjangrene fantasy, skrekk og science fiction. En stor del av Underwoods omgangskrets jobbet i musikkbransjen, og etter flere forespørsler fra folk i musikkmiljøet om å designe ulike verk for dem, begynte han som frilansartist. 

Underwood etablerte seg etter hvert som en ledende illustratør av albumomslag for artister som T. Rex (*Futuristic Dragon*, *My People Were Fair and Had Sky in Their Hair... But Now They're Content to Wear Stars on Their Brows*), The Fixx (*Phantoms*, *Reach the Beach*, *Beautiful Friction* og *Calm Animals*), Procol Harum (*Shine On Brightly*), Mott the Hoople (*All the Young Dudes*) og David Bowie (*[[Hunky Dory]]* og *[[The Rise and Fall of Ziggy Stardust and the Spiders from Mars]]*). Underwood har produsert flere hundretalls bokomslag, LP- og CD-omslag, annonser, portretter og tegninger.

Underwood deltar i dokumentaren *David Bowie & the Story of Ziggy Stardust* fra 2012 (BBC).

## Referanser




## Eksterne lenker
*
The Sin Flood

***The Sin Flood*** er en amerikansk stumfilm fra 1922 regissert av Frank Lloyd.

## Handling
Strattons kafé er et populært spisested blant innbyggerne i Cottonia, en velstående by ved bredden av Mississippielven. De installerer dører for å sikre seg mot flom, men når en flom kommer ser det likevel ut til at store deler byen kommer til å havne under vann.

En rekke innbyggere blir dermed strandet ved Strattons kafé. Blant disse er Billy Bear, en ung megler, og Poppy - en ung kvinne som Billy lenge har vært forelsket i.

## Skuespillere
* Richard Dix som Bill Bear
* Helene Chadwick som Poppy
* James Kirkwood Sr. som O'Neill
* John Steppling som Swift
* Ralph Lewis som Fraser
* Howard Davies som Sharpe
* Will Walling som Stratton

## Referanser


## Eksterne lenker
*
The Next Man

***The Next Man*** er en amerikansk film fra 1976 regissert av Richard C Sarafian. Sean Connery Albert Paulsen og Charles Cioffi hadde hovedrollene.

## Handling
Historien er lagt til november 1976, kort tid etter den arabiske Oljekrisen i 1973 og 1974. En gruppe politikere fra den arabiske verden støtter en ny radikal agenda, som blant annet går ut på hvor mye olje kan selges for på det internasjonale markedet. Samt at Israel skal få bli medlem av OPEC.

Men innen 48 timer etter at denne planen ble kjent for amerikanerne og russerne blir de tre øverste mennene i gruppen myrdet. En politiker fra Kuwaiti blir kastet ut av et vindu, saudiaraberen blir skutt, og tunisieren blir forført, dopet ned og kvalt. I de to første tilfellene blir leiemorderne selv drept kort tid etter at de forlot åstedene.

## Rolleliste
* Sean Connery som Khalil Abdul-Muhsen
* Cornelia Sharpe som Nicole Scott
* Albert Paulsen som Hamid
* Adolfo Celi som Al Sharif
* Marco St. John som Justin
* Ted Beniades som Frank DeDario
* Charles Cioffi som Fouad.

## Eksterne lenker
*
Puntlands flagg

**[[Puntland]]s flagg** er en trikolor med like brede, horisontale felt i blått, hvitt og grønt. På det blå feltet er en hvit stjerne. Det nåværende flagget ble adoptert av det regionale parlament 22. desember 2009. Puntland er en autonom stat i nordøstlige Somalia.

## Symbolikk
Puntlands flagg består av 3 farger: hvit, blå og grønn. 

* Det blå feltet med en stjerne symboliserer Somalias flagg
* Det hvite feltet representerer fred og stabilitet i regionen
* Det grønne feltet symboliserer Puntlands naturrikdommer

## Eksterne lenker
*
Gravenfoss kraftverk

**Gravenfoss kraftverk** var et vannkraftverk i Kongsberg kommune i Buskerud.

Det var et elvekraftverk som utnyttet et fall på 17 meter i Numedalslågen. Det lå 1,5 km nedenfor Labro kraftverk.

Installert effekt (1950) var 9 MW fra fire francisturbiner. Årsproduksjon var 67 GWh.

A/S Skollenborg bygde kraftverket, det ble satt i drift i 1912 med to turbiner på 3000 hk hver. I 1919 ble det installert et tredje aggregat på 3500 hk. Det fjerde aggregatet ble satt inn i 1948. 

Nedlagt i 1983 da Skollenborg kraftverk ble satt i drift. Hele anlegget ble fjernet.

## Referanser


## Kilder
* Arne Solem, Ragnar Heggstad, Nils Raabe:Norske kraftverker. Teknisk ukeblads forlag, april 1954
* Vestfold kraftselskap gjennom 30 år : 1920–1950

## Eksterne lenker
* NVE Museumsordningen
Radu Drăgușin

**Radu Drăgușin** (født 2002) er en rumensk fotballspiller som spiller for den engelske klubben .

## Landslaget
Han ble tatt ut i s EM-tropp til EM i fotball 2024.

## Referanser


## Eksterne lenker
*
Margretheskålen

**Margretheskålen** (Margrethebollen) ble designet i 1950 av Jacob Jensen i Sigvard Bernadotte og Acton Bjørns tegnestue og opprinnelig produsert av det danske selskapet Rosti. 

Skålen oppnådde for alvor popularitet da den i 1954 ble oppkallt etter den daværende prinsesse Margrethe, som året før var blitt utnevnt til tronfølger. Jacob Jensen arbeidet den gang på Sigvard Bernadotte og Acton Bjørns tegnestue. Bernadotte var prinsessens onkel, og fikk derfor lov til at oppkalle skålen etter henne.

Margretheskålen har oppnådd status som et prisvinnende designikon; avbildet på frimerker og med en plass i den faste samlingen til Museum of Modern Art i New York. 
Bortsett fra gummiringen i bunnen, som kom til i 1968, er skålen uendret siden det første design. 

## Referanser
Jacob Jensen (1926–2015)

**Jacob Jensen** (1926–2015) var en dansk designer. Han er blant annet kjent for sitt arbeide hos Bang & Olufsen. 

## Referanser
Lera Auerbach

**Lera Auerbach** (født 1973) er en sovjetiskfødt østerriksk-amerikansk komponist, dirigent og konsertpianist.

I 2013 var Auerbach festivalkomponist under Trondheim kammermusikkfestival.

## Referanser


## Eksterne lenker
* 
* 
*
Joe Madro

**Joseph Charles Madro** (født 21. mars 1913 i Cleveland i Ohio, død 24. september 1994 i Alameda i California) var en amerikansk fotballtrener i National Football League (NFL) og American Football League (AFL) i 25 sesonger, for det meste med Los Angeles Chargers. Han spilte offensive guard på Ohio State University.

## Tidlig liv og college
Joe Madro ble født 21. mars 1913 i Cleveland i Ohio og gikk på high school på Shaker Heights (OH) og John Adams (OH). Da han gikk på Ohio State University spilte han offensive guard for skolelaget Ohio State Buckeyes. Han var senere offensive line coach for laget.

## Trenerkarriere
Fra 1949 til 1954 var han offensive line coach for Cincinnati Bearcats. Året etter gikk han over til profesjonelt nivå da han ble ansatt av Los Angeles Rams til samme stilling, og holdt den ut 1957. Han var defensive line coach i 1958 og offensive backs coach i 1959.

I 1960 tok han en stilling med Los Angeles Chargers i American Football League under hovedtrener Sid Gillman. Han hadde blitt kjent med Gillman da han selv gikk på universitetet. Han var lagets offensive line coach gjennom 12 sesonger, fra 1960 til 1972. I 1963 vant han ligatittelen i AFL med Chargers.

I 1972 tok han en stilling som line coach med Houston Oilers og jobbet for laget i tre sesonger. Etter to år utenfor idretten i 1975 og 1976 tok han en stilling som assistenttrener for Oakland Raiders i 1977. Han var trener for Raiders fra 1977 til 1982, og vant Super Bowl XV med laget i 1980.

## Senere liv
Han presenterte Sid Gillman da han ble innlemmet i Pro Football Hall of Fame i 1983. Han døde 24. september 1994 i Alameda i California, 81 år gammel..

## Referanser
Ángela Bachiller

**Ángela Covadonga Bachiller** (født 1983) er en spansk politiker fra Valladolid, som representerer partiet Partido Popular. I januar 2024 fikk hun plass i det spanske regionsparlamentet for Valencia, og ble med det landets første parlamentsmedlem med Downs syndrom.

Bachiller begynte med politikk 18 år gammel, og i 2013 ble hun byrådsmedlem i Valladolid, som Spanias første byrådsmedlem med Downs syndrom. Hun var Partido Populars kandidat nummer 18 på valglisten under kommunevalget i 2011, og partiet fikk inn 17 kandidater, men da en partifelle måtte trekke seg på grunn av korrupsjonsanklager overtok Bachiller hans plass i byrådet.

Ordfører Francisco Javier León de la Riva beskrev Bachiller som «et eksempel på en person som overvinner hindre», og hennes sjef i Valladolids sosialkontor, Rosa Hernández, sa om henne: «Det viktigste er at familien ikke overbeskyttet henne. Hun er hardhudet og greier alltid å håndtere jobben sin.» Også opposisjonspartiet PSOE støttet utnevnelsen av Bachiller. «Vi ser på dette som helt normalt», sa Óscar Puente, som ledet den sosialistiske gruppen i byrådet. «La oss håpe at dette oppmuntrer andre i hennes situasjon til å spille en større rolle i samfunnet.»"

Under regionvalget i 2023 var hun Partido Populars kandidat nummer 20 i Valencia, og partiet fikk inn 19 kandidater i regionsparlamentet. I januar 2024 måtte en av partiets regionsparlamentsmedlemmer trekke seg for å gå over i en annen rolle, og Bachiller overtok da hans plass. Hun ble med det landets første parlamentsmedlem med Downs syndrom.

## Referanser
North-West University

**North-West University** (NWU) er et offentlig forskningsuniversitet som ligger på tre campuser i Potchefstroom, Mahikeng og Vanderbijlpark i Sør-Afrika.

## Referanser


## Eksterne lenker
*
Paul Hollywood

**Paul John Hollywood** (1966–) er en britisk baker som har vært dommer i TV-konkurransen *[[The Great British Bake Off]]* siden 2010.

Hollywood begynte i sin fars bakeri som tenåring. I løpet av karrieren har han vært baker og konditorsjef ved flere britiske og internasjonale hoteller.

Ved årsskiftet 2023–24 ble han utnevnt til medlem av Order of the British Empire (MBE).

## Referanser


## Eksterne lenker
*
Federico Guillermo Wechsung

**Federico Guillermo Wechsung** (født 17. juli 1975 i Monte Grande i Argentina) er en argentinsk katolsk prelat og hjelpebiskop i La Plata.
## Liv og virke
### Prest
Federico Wechsung studerte katolsk teologi og ble presteviet for bispedømmet Lomas de Zamora den 25. mars 2006.

Etter videre studier ved Det pavelige katolske universitet i Argentina oppnådde han lisensiatsgrad i kanonisk rett. I tillegg til sognearbeid underviste han som professor ved Universidad Nacional de Lomas De Zamora. Han var også president for den interdiocesane domstol i La Plata.
### Hjelpebiskop i La Plata
Pave Frans utnevnte ham til titulærbiskop av *Pederodiana* og hjelpebiskop i La Plata den 25. februar 2023. Erkebiskopen av La Plata, Víctor Manuel Fernández, bispeviet ham den 15. april samme år i katedralen i La Plata. Medkonsekratorer var biskop av Río Gallegos, Jorge Ignacio García Cuerva, biskopen av Gregorio de Laferrère, Jorge Martín Torres Carbonell, biskop av Lomas de Zamora, Jorge Rubén Lugones SJ, og biskop av Mar del Plata, Gabriel Antonio Mestre.

## Artikler
* Wechsung, F. (2006). *Pontificia Academia de Sto. Tomás de Aquino*, ed. La Ley Natural, respuesta de Santo Tomás de Aquino a una problemática actual. Vaticano: L´úmanesimo cristiano nel III Milenio. La prospettiva di Tommaso D´Aquino. pp. 773-784.
* Wechsung, F. (2014). *Universidad Católica Argentina*, ed. La Libertad de Enseñanza, un principio presente en el Ordenamiento Canónico. Argentina.
* Wechsung, F.* Derechos humanos en el camino hacia la fraternidad y amistad social*. Número 10, cita IJ-MMCXCI-600.+. Revista Jurídica Electrónica de la Facultad de Derecho de la Universidad Nacional de Lomas de Zamora.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1887
* Kardinal Antonio Vico (1847-1829) *1898
* Erkebiskop Filippo Cortesi (1876-1947) *1921
*Erkebiskop Zenobio Lorenzo Guilland (1890-1962) *1935
*Biskop Anunciado Serafini (1898-1963) *1935
*Kardinal Antonio Quarracino (1923-1998) *1962
*Pave Frans (1936- ) *1992
*Kardinal Mario Aurelio Poli (1947- ) *2002
*Erkebiskop Víctor Manuel Fernández (1962- ) *2013
* Biskop *Federico Guillermo Wechsung* (1975 - ) *2023

## Referanser
Jorge Esteban González

**Jorge Esteban González** (født 20. juni 1966 i La Plata i Argentina) er en argentinsk katolsk geistlig og hjelpebiskop i La Plata.
## Liv og virke
### Prest
Jorge Esteban González ble presteviet for erkebispedømmet La Plata den 7. desember 1992 av erkebiskop Carlos Walter Galán Barry.

I tillegg til oppgaver i sjelesorgen, tok han videreførende studier ved Det pavelige gregorianske universitet en grad i åndelig teologi. Han var da professor ved det teologiske institutt i La Plata og ved bispedømmeseminaret. Han ledet erkebispedømmets kommunikasjonskommisjon, var medlem av rådet for dannelse for det permanente diakonat, og var dekan. Jorge Esteban González er  tilknyttet *[[Schönstatt-Institut Diözesanpriester]]* og var åndelig rådgiver for kvinnelige ungdommer i Schönstattbevegelsen i Argentina fra 2007 til 2018. Da han ble utnevnt til hjelpebiskop, var han generalvikar for erkebispedømmet og kannik ved katedralen i La Plata. Han var også medlem av Presterådet og leder av presteutdanningsteamet.

### Biskop i La Plata
Pave Frans utnevnte ham til titulærbiskop av *Halaesa* og hjelpebiskop i La Plata den 5. juni 2020. Erkebiskopen av La Plata, Víctor Manuel Fernández, ordinerte ham til biskop den 15. september samme år. Medkonsekratorer var emeritert erkebiskop av Bahía Blanca, Guillermo Garlatti, biskopen av Mar del Plata, Gabriel Antonio Mestre, og Alberto Germán Bochatey OSA, hjelpebiskop i La Plata.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1887
* Kardinal Antonio Vico (1847-1829) *1898
* Erkebiskop Filippo Cortesi (1876-1947) *1921
*Erkebiskop Zenobio Lorenzo Guilland (1890-1962) *1935
*Biskop Anunciado Serafini (1898-1963) *1935
*Kardinal Antonio Quarracino (1923-1998) *1962
*Pave Frans (1936- ) *1992
*Kardinal Mario Aurelio Poli (1947- ) *2002
*Erkebiskop Víctor Manuel Fernández (1962- ) *2013
* Biskop *Jorge Esteban González* (1966 - ) *2020

## Referanser
Christopher Castile

**Christopher Castille** (født 1980) er en amerikansk historiker og tidligere skuespiller. På 1990-tallet spilte han i TV-serien ''Steg for steg''. Han underviser i historie på videregående skole (*high school*) og statsvitenskap ved Biola University.

## Filmografi
* *Empty Nest* (1990)
* Going Places (1991)
* Beethoven (1992)
* Beethovens andre (1993)

## Referanser


## Eksterne lenker
*
Operation Jaywick

**Operation Jaywick** var en militær aksjon under annen verdenskrig. I september 1943 gjennomførte 14 spesialsoldater og marinesoldater fra den flernasjonale Z Special Unit et raid mot japanske skip i Singapore havn. De senket tre skip og skadet tre andre.

## Forløp

Aksjonen ble utført av tre britiske og elleve australske soldater. Etter å ha planlagt og trent til oppdraget, seilte de fra New South Wales til Thursday Island i en 70-fots japansk fiskebåt, døpt MV «Krait» etter den dødelige giftsnoken. De gjennomførte deretter vedlikehold, etterforsyning og utstyrstilpasninger i Western Australia, før de satte kurs mot Singapore 2. september 1943.

Soldatene var avhengige av å opprettholde forkledning som lokalt fiskebåt&shy;mannskap. De benyttet farvestoff for å gi huden deres en brunere og mer asiatisk fremtoning, og var forsiktige med å kaste avfall overbord som kunne lage et spor av europeisk søppel og vekke mistanke. Under reisen ble båten utsatt for et brudd i propellstaget, som måtte repareres av teknikere på en amerikansk undervannsbåt som var i området. Den tungt lastede fiskebåten ble senere nesten senket i en storm.

«Krait» ankom kysten av Singapore 24. september. Den natten forlot seks menn båten og padlet 50 kilometer i sammenleggbare kajakker for å etablere en forpost i en hule på en liten øy nær havnen. Natten 25./26. september 1943 padlet de inn i havnen og plasserte limpetminer på flere japanske skip før de returnerte til gjemmestedet.

Minene eksploderte morgenen 26. september. Aksjonsgruppen ventet til oppstyret etter eksplosjonene hadde lagt seg før de returnerte til «Krait», som de nådde 2. oktober. Seilasen tilbake til Australia var for det mest begivenhetsløs, med unntak for en intens hendelse i Lomboksundet da den japanske minesveiperen Wa-102 nærmet seg fiskebåten, men «Krait» ble ikke inspisert. 19. oktober ankom båten og mannskapet trygt tilbake i Australia.

## Referanser
Simen Lyse

**Simen Ulstad Lyse** (født 2000) er en norsk håndballspiller som spiller for Paris Saint-Germain og Norges herrelandslag i håndball. Hans posisjon er venstre back.

Lyse ble trippelmester med Kolstad i 2022/23. De vant serien, cupen og sluttspillet. De kvalifiserte seg også til mesterligaen 2023/24. 

Lyse har 20 landskamper for aldersbestemte landslag. Han debuterte på det norske herrelandslaget mot Nederland 4. november 2023. Han fikk sin mesterskapsdebut i EM 2024 i Tyskland der Norge kom på niendeplass.

## Referanser


## Eksterne lenker
*
George Borrow

**George Henry Borrow** (1803–1881) var en britisk forfatter, misjonær og filolog. Han skrev både romaner og reisebeskrivelser basert på hans egne opplevelser på reise gjennom Europa. Han utviklet en sterk emosjonell tilknytning til de europeiske romanifolkene, som ofte dukker opp i verkene hans.

Hans mest kjente bøker er reisebeskrivelsen *The Bible in Spain* og romanene *Lavengro* og *The Romany Rye*, som alle har handling hentet fra hans tid med de engelske romaniene (sigøynerne).

## Status og omtale

### Norske samtidige omtaler

Norske Eilert Sundt omtalte George Borrow i sin bok *Beretning om Fante- eller Landstrygerfolket i Norge : Bidrag til Kundskab om de laveste Samfundsforholde*, som ble utgitt i 1850. I en lang fotnote om Borrrow skriver Sundt blant annet: «Denne Borrow er en mærkværdig Mand. Som Agent for det britiske Bibelselskab har han foretaget vidløftige Reiser, og, hjemmefra fortrolig ikke alene med mange europæiske Sprog, men ogsaa med de engelske Gypsies's eller Tateres rommani, opsøgte han med Forkjærlighed Taterne overalt og blev deres tro Missionær.»I 1866 ga skoledirektør Peter Coucheron ut boken *Beretning om Almueskolevæsenets Ordning i Skotlands blandede Sprogdistrikter*, der han i en passasje om språk og kultur i Wales blant annet nevner George Borrow, som Coucheron «mener å huske» at har oversatt et «meget voluminøst dikt» fra walisisk til engelsk.

### Senere omtaler
Mange forfattere har kommentert eller latt seg inspirere av Borrows liv og virke. Den svenske forfatteren Ivar Lo-Johansson har til og med uttalt at han som ung mann drømte om å bli «en svensk George Borrow»:«Om høsten [1929] ga jeg ut boken *Zigenare*. Jeg hadde drømt om å bli en svensk George Borrow og som ham vie mitt liv til sigøynerforskningen. Beslutningen ble aldri satt ut i livet. Det var så mye annet som kom imellom.»

## Bibliografi
*1841: *The Zincali or an account of the Gypsies of Spain*
*1843: *The Bible in Spain*
*1851: *Lavengro*
*1857: *The Romany Rye*
*1862: *Wild Wales*
*1874: *Romano Lavo-lil*

## Referanser


## Eksterne lenker
*  The George Borrow Society
Ralph Anderson

**Ralph M. Anderson** (født 2. september 1935 i Long Beach i California, død 27. november 1960 i Los Angeles i California) var en amerikansk fotballspiller som spilte i college og på profesjonelt nivå. Han spilte offensive end da han gikk på Santa Monica College og Los Angeles State University, og på profesjonelt nivå i American Football League (AFL) for Los Angeles Chargers i 1960. Med 44 mottakelser ledet han laget den sesongen. Han spilte én kamp for Winnipeg Blue Bombers i Canadian Football League (CFL) i 1959.

Anderson døde i Los Angeles den 27. november 1960, tilsynelatende av komplikasjoner fra diabetes. Etter å ha gått på kino med kjæresten og lagkameraten Ron Botchan sov Anderson over hos sin kjæreste. Hun klarte ikke å få kontakt med ham neste morgen, og hun klarte ikke å gjenopplive ham. Anderson hadde vært nødt til å stå over en kamp tidligere i 1960-sesongen på grunn av problemer som oppstod fra diabetes.

## Referanser
Al Bansavage

**Albert Anthony Bansavage** (født 9. januar 1938 i Jersey City i New Jersey, død 19. august 2003) var en linebacker i amerikansk fotball som spilte i American Football League (AFL).

## Tidlig liv og college
Bansavage gikk på Union Hill High School i Union City i New Jersey. Han spilte deretter college football på The Citadel og deretter på USC. Han droppet sitt siste år i college for å signere med Baltimore Colts etter å ha blitt draftet i AFLs draft i 1960.

## Profesjonell karriere
Bansavage spilte på profesjonelt nivå i American Football League for Los Angeles Chargers i 1960 og Oakland Raiders i 1961. Han endte opp midt i en kontrovers i 1960 da Raiders ba om å få en kamp de tapte mot Chargers droppet fordi Bansavage var en ugyldig spiller.

## Referanser
Al Barry

**Allan Barry** (født 24. desember 1930 i Beverly Hills i California) er en tidligere offensive guard i amerikansk fotball som spilte for Green Bay Packers og New York Giants i National Football League (NFL). Han spilte også for Los Angeles Chargers i American Football League (AFL). Han spilte college football på University of Southern California.

## Tidlig liv
Barry gikk på Beverly Hills High School før han mottok et idrettsstipend for å spille amerikansk fotball på University of Southern California.

Han spilte på både angrep og forsvar. På angrep var han en tackle før han som senior ble flyttet til guard. Han spilte en viktig rolle i lagets seier i Rose Bowl 1953. Han drev også med kulestøt.

## Profesjonell karriere
### Green Bay Packers
Barry ble draftet av Green Bay Packers i 30. runde (#355) av NFLs draft i 1953 med et fremtidig draft pick, som lot laget velge ham etter han ikke lenger kunne spille i college. Han begynte sin første sesong ett år senere og ble utnevnt startende left guard.

Han tilbragte de neste to årene utenfor idretten mens han tjenestegjorde i United States Air Force. Han var tilbake med laget i  og ble igjen utnevnt kampstarter.

Den 15. september  ble han og offensive guard Joe Skibinski byttet til New York Giants mot et draft pick i syvende runde.

### New York Giants
Barry var en starter som left guard for New York Giants når laget nådde tittelkampen i 1958 og 1959.

### Dallas Cowboys
I 1960 valgte Dallas Cowboys Barry i NFLs ekspansjonsdraft i 1960. Ettersom han ikke hadde lyst til å flytte til Dallas ble han byttet til Los Angeles Rams mot linebacker Hugh Pitts.

### Los Angeles Rams
Selv om han var startende left guard gjennom mesteparten av sesongoppkjøringen valgte Los Angeles Rams å satse på yngre spillere, og den 19. september 1960 ble Barry kuttet.

### Los Angeles Chargers
I 1960 signerte han for Los Angeles Chargers i den nye ligaen American Football League. Han var startende offensive guard i lagets første sesong, da Chargers nådde American Football League Championship Game 1960. Han la opp etter sesongen.

## Referanser
Hubert Bobo

**Hubert Lee Bobo** (født 2. juli 1934 i Athens i Ohio, død 1. september 1999) var en linebacker i amerikansk fotball. Han spilte college football på Ohio State og på profesjonelt nivå i American Football League (AFL) for Los Angeles Chargers i 1960 og for New York Titans fra 1961–1962. Hubert spilte også ett år i Canadian Football League (CFL) i 1958-sesongen for Hamilton Tiger-Cats. Før hans profesjonelle karriere dominerte Bobo i high school som en running back, linebacker og kicker. Bobo holder fremdeles flere rekorder i Ohio og på nasjonalt nivå for high school. Etter high school gikk Bobo på Ohio State University, hvor han delte backfieldet med Bobby Watkins og Howard «Hopalong» Cassady. I 1954 gikk Buckeyes ubeseiret gjennom seriespillet og vant den nasjonale tittelen.
Ben Agajanian

**Benjamin James Agajanian** (1919–2018), kallenavn «**Toeless Wonder**», var en placekicker i amerikansk fotball som spilte i blanta nnet National Football League (NFL), All-America Football Conference (AAFC) og American Football League (AFL).

## Tidlig liv
Agajanian ble født i Santa Ana i California og gikk på San Pedro High School i San Pedro i Los Angeles. Som placekicker spilte han college football da han gikk på Compton Junior College og deretter University of New Mexico i Albuquerque i New Mexico. Han tjenestegjorde i U.S. Army Air Forces under andre verdenskrig som en treningsinstruktør. I college knuste Agajanian fire av tærne på sparkefoten sin i en arbeidsulykke, og måtte amputere dem i 1939.

## Profesjonell karriere
Agajanian spilte på profesjonelt nivå i National Football League fra 1945 og ut 1959, og deretter i den nye American Football League for Los Angeles/San Diego Chargers i 1960, 1961 og igjen i 1964. Han spilte også for Dallas Texans i 1961 og Oakland Raiders in 1962. Han er en av to spillere (den andre var Hardy Brown) som spilte i All-America Football Conference, American Football League og National Football League.

Han var den tredje spesialiserte kickeren i profesjonell amerikansk fotball (etter Jack Manders og Mose Kelsch), og sparket field goals for 10 forskjellige profesjonelle lag gjennom 1940-, 1950- og 1960-tallet, inkludert to NFL-mestere: New York Giants i 1956 og Green Bay Packers i 1961. I tittelkampen i 1956 scoret han på fem av seks ekstrapoeng og to av tre field goals, mens han scoret på alle sine forsøk i 1960 med ett ekstrapoeng og tre field goals.

Han ledet ligaen i forsøk på field goals i 1947 (24) og 1954 (25) og ledet også ligaen i scoringer på field goals (15) i 1947.

## Senere liv
Etter å ha lagt opp i en alder av 45 ble han trener for Dallas Cowboys’ kickere i 20 år. Han var også trener for Chicago Bears’ kicker Mac Percival i 1968-sesongen.

Agajanian døde i Cathedral City i California den 8. februar 2018, 98 år gammel. Storebroren hans, J.C. Agajanian, var en promotør for motorsport.

## Referanser


## Eksterne lenker
*
* Ben Agajanian, the oldest living Los Angeles Ram at 96, gets a real kick out of their return to L.A. fra Los Angeles Times
* Kicking pioneer makes his case fra Los Angeles Times
The Siren Call

***The Siren Call*** er en amerikansk stumfilm fra 1922 regissert av Irvin Willat.

## Skuespillere
*Dorothy Dalton som Charlotte Woods
*David Powell som  Ralph Stevens
*Mitchell Lewis som Beauregard
*Ed Brady som Edward Brent
*Will Walling som Gore
*Leigh Wyant som Eleanor Du Bois

## Referanser


## Eksterne lenker
*
The Skipper’s Wooing

***The Skipper's Wooing*** er en britisk stumfilm fra 1922 regissert av Manning Haynes.

## Skuespillere
* Gordon Hopkirk
* Cynthia Murtagh som Annie Getting 
* Johnny Butt som Sam  
* Thomas Marriott 
* Bobbie Rudd  
* Jeff Barlow som Mr. Dunn

## Referanser


## Eksterne lenker
*
Sky High (1922)

***Sky High*** er en amerikansk stumfilm fra 1922 regissert av Lynn Reynolds.

## Handling
Grant Newbury arbeidder som viseinspektør for immigrasjon ved grensen mellom USA og Mexico. En dag blir han bedt av sjefen sin om å infiltrere en gjeng som forsøker å smugle fattige kinesiske arbeidere over grensen ved Calexico i California, for å identifisere og arrestere lederen deres. I mellomtiden, i Chicago, er Estelle Halloway (spilt av Eva Novak) skuffet fordi vergen hennes sier at hun ikke kan tilbringe ferien sin sammen med ham i Calexico som planlagt. Når hun gir ham beskjed om at hun likevel vil komme sammen med vennen Marguerite (spilt av Adele Warner) og broren hennes (spilt av William Buckley) forteller vergen henne at de kan møtes i nærheten av Grand Canyon, ettersom det er for varmt i Calexico for tiden.

I Calexico oppdager Grant snart at hovedmannen bak kjeltringene er ingen ringere enn Jim Frazer (spilt av J. Farrell MacDonald) som også er Estelles verge. Han blir en del av gjengen deres, og blir snart bedt om å hjelpe kineserne videre - som nå er gjemt i en leir i Grand Canyon. Etter å ha forlatt leiren diskret, for å få tak i politiet, legger Grant merke til Estelle som holder på å drukne i en elv - og han redder henne. Jim Frazer blir identifisert som hovedmannen bak smuglingen og arrestert, men for å beskytte Estelle aksepterer Grant at han lar henne tro at vergen hennes bare har reist på en lang tur.

## Skuespillere
* Tom Mix som Grant Newbury
* J. Farrell MacDonald som Jim Frazer
* Eva Novak som Estelle Halloway
* Sid Jordan som Andrew Bates
* William Buckley som Victor Castle
* Adele Warner som Marguerite Castle

## Referanser


## Eksterne lenker
*
The Sleep Walker

***The Sleep Walker*** er en amerikansk stumfilm fra 1922 regissert av Edward LeSaint.

## Handling
Doris Dumond blir kalt hjem fra klosterskole av moren sin. Det viser seg snart at moren hennes har kjøpt noen diamanter, og solgt dem videre, selv om hun bare har betalt ett avdrag på prisen.

Men Ambrose Hammond, en agent fra diamant-selger, truer med å få henne arrestert med mindre hun betaler resten av gjelden sin innen 24 timer.

## Skuespillere
* Constance Binney som Doris Dumond
* Jack Mulhall som Phillip Carruthers
* Edythe Chapman som Ursula
* Florence Roberts som Mrs. Fabian Dumond
* Bertram Grassby som Ambrose Hammond
* Cleo Ridgely som Mrs. Langley
* Winifred Edwards som Mary Langley

## Referanser


## Eksterne lenker
*
Charlie Brueckman

**Charles William Brueckman** (født 23. november 1935 i McKees Rocks i Pennsylvania) er en tidligere offensive lineman i amerikansk fotball. Han spilte i National Football League (NFL) for Washington Redskins og for Los Angeles Chargers i American Football League (AFL). Han spilte college football på University of Pittsburgh og ble draftet i niende runde av NFLs draft i 1957.

## Referanser
Litteraturåret 1605

## Hendelser
* 1605–1608 (antatt): William Shakespeare forfatter dramaet *[[Coriolanus]].*
## Nye bøker
### Skjønnlitteratur
* Første bind av *[[Miguel de Cervantes]]*’ roman *[[Don Quijote|Don Quixote]]* utkommer.

## Fødsler

## Dødsfall

## Bildegalleri

John_Stow._Line_engraving_by_A.W._Warren,_Wellcome_V0006801_(cropped).jpg|John Stow(ca. 1525–1605)
Simon_Dach.jpg|Simon Dach(1605–1659)


## Referanser


## Eksterne lenker
*
Dascillocyphon

***Dascillocyphon*** er en slekt av bringebærbiller som har larver som utvikler seg i ulike slags frukter. 

## Utseende
Små, avlangt ovale biller, matt brunlige eller gråaktige, oversiden svakt hvelvet, kledt med fine, lyse, silkeaktige hår. **Hodet** er kort og bredt med små fasettøyne. Antennene er middels lange, 11-leddete og ender i en tydelig, tre-leddet kølle. **Brystskjoldet** (pronotum) er bakerst så bredt som dekkvingene, jevnt rundet tilsmalnet framover. Det har en markert siderand og er dekket av fine hår som ofte danner et virvelmønster. **Dekkvingene** er avlange, tydelig, men uregelmessig punkterte. **Beina** er ganske korte og slanke. **Larvene** er de velkjente "bringebærmark", kort sylindriske, lyse og tynnhudete med en tydelig hodekapsel.

## Levevis
De voksne billene spiser på ulike slags blomster, der de gjerne angriper både kronblader og støvbærere, larvene utvikler seg på ulike slags frukter.

## Utbredelse
Slekten er kjent fra Borneo (Sarawak).

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **[[bringebærbiller]]**, Byturidae Jacquelin du Val, 1858
****** Underfamilien Platydascillinae Pic, 1914
******* Slekten ***Dascillocyphon*** Everts, 1909
******** *[[Dascillocyphon minor]]* Everts, 1909

## Referanser




## Eksterne lenker
*
Euderopus

***Euderopus*** er en slekt av biller som lever på sopp, særlig under barken på døde trær. 

## Utseende
Små (ca. 3 millimeter), avlange, brunlige kjølbiller. Kroppen er fint og tett hårkledt, i tillegg er det på ryggsiden av pronotum og de3kkvinger en del større, grove, oppstående børstehår som står på rader. **Hodet** er stort og bredt med små, utstående fasettøyne. På undersiden av hodet, rett under og bak fasettøynene, sitter det et par groper som åpner utover, i bunnen av disse sitter en hårtufs. Antennene er litt lengre enn hodets bredde, 11-leddete, med en stor, tre-leddet kølle. **Brystskjoldet** (pronotum) er rundet, minst så bredt som dekkvingene, uten påfallende, opphøyde ribber. **Dekkvingene** er parallellsidige, med tydelige punktrekker. **Beina** er korte og slanke, føttene fire-leddete.

## Levevis
Kjølbillene treffes hyppigst under barken på døde trær, og er mest sannsynlig soppetere, selv om noen har ment at i alle fall noen av artene er rovdyr.

## Utbredelse
Arten er utbredt i den Nye verden.

## Systematisk oversikt

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien "glans- og flatbiller", Cucujoidea
***** Familien **[[kjølbiller]]**, Biphyllidae
****** Slekten ***Euderopus*** Sharp, 1900
******* *[[Euderopus brevipes]]* Sharp, 1900
******* *[[Euderopus chmetophorus]]* Sharp, 1900
******* *[[Euderopus iteratus]]* Sharp, 1900
******* *[[Euderopus meridionalis]]* Grouvelle
******* *[[Euderopus microps]]* Sharp, 1900
******* *[[Euderopus perbrevis]]* Sharp, 1900
******* *[[Euderopus regularis]]* Sharp, 1900
******* *[[Euderopus setosus]]* Sharp, 1900
******* *[[Euderopus unicolor]]* Sharp, 1900

## Referanser




## Eksterne lenker
* 
'